Diari Oficial de la Generalitat Valenciana


Sumari del DOGV 4048, del 23-07-2001 (2001/7211)

ACORD de comanda de la Conselleria d'Economia, Hisenda i Ocupació a la Conselleria de Medi Ambient, per a la gestió de determinades funcions compreses en el Pla d'Actuacions per a la Millora de l'Ocupació Rural (PAMER).
---------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4048

Data del DOGV
:   23-07-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/7211


Data del document
:   03-05-2001

Organisme emissor
:   Conselleria d'Economia, Hisenda i Ocupació

Tipus de document
:   Acord

Descriptors 

:   * ajuda a l'ocupació
    * desenvolupament rural
    * regió rural
    * legislació
    * suport econòmic
    * mà d'obra agrícola

ACORD de comanda de la Conselleria d'Economia, Hisenda i Ocupació a la Conselleria de Medi Ambient, per a la gestió de determinades funcions compreses en el Pla d'Actuacions per a la Millora de l'Ocupació Rural (PAMER). [2001/X7211]
  
La Conselleria d'Economia, Hisenda i Ocupació es constitueix com el departament de la Generalitat Valenciana encarregat de gestionar els distints programes que tenen per finalitat promoure la creació d'ocupació, mitjançar en el mercat de treball, disciplinar les relacions sociolaborals i incrementar la qualificació professional de la població activa. Entre els citats programes ocupa un lloc destacat la promoció de l'ocupació en l'àmbit rural, la qual cosa es realitza mitjançant plans específics de vigència anual (PAMER).
  
La Conselleria d'Economia, Hisenda i Ocupació subministra els fons per al Pla d'Actuacions per a la Millora de l'Ocupació Rural (PAMER), establit mitjançant Ordre de 29 de desembre de 2000 (DOGV núm. 3.925, de 25 de gener de 2001). En execució d'aquest, estan previstes, entre altres, la realització de tasques relacionades amb l'atenció de la muntanya, especialment la neteja selectiva del bosc baix, la poda de l'arbratge i el manteniment i millora de faixes de protecció, tallafocs, àrees recreatives, sendes i basses per a ús en labors d'extinció d'incendis.
  
Atés que la Conselleria d'Economia, Hisenda i Ocupació no posseeix el personal tècnic capacitat i especialitzat en la supervisió de les labors realitzades en les muntanyes i que puga controlar la realitat i qualitat dels citats treballs, i disposant, al seu torn, la Conselleria de Medi Ambient de recursos específics en les matèries relatives a muntanyes i aprofitaments forestals, aquesta pot aportar una especial col·laboració de caràcter tècnic en el desenvolupament dels treballs pertinents.
  
La Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en l'article 15, estableix que la realització d'activitats de caràcter material, tècnic o de servicis de la competència dels òrgans administratius podrà ser encomanada a uns altres òrgans de la mateixa o de distinta administració per raons d'eficàcia o quan no es posseïsquen els mitjans tècnics idonis per al seu acompliment. Segons el citat precepte, la comanda de gestió entre òrgans administratius corresponents a la mateixa administració pública haurà de formalitzar-se mitjançant acord exprés dels òrgans actuants, en defecte d'una altra previsió en la normativa pròpia.
  
El present acord es regirà per les següents estipulacions:
  
Primera
  
La Conselleria d'Economia, Hisenda i Ocupació encomana a la Conselleria de Medi Ambient les actuacions pròpies de la seua competència relacionades amb la protecció del medi natural en els treballs inclosos en el Pla d'Actuacions per a la Millora de l'Ocupació Rural (PAMER), mitjançant els servicis territorials.
  
Segona
  
Els tècnics forestals o mediambientals de la Conselleria de Medi Ambient, en funció del programa aprovat per la Conselleria d'Economia, Hisenda i Ocupació, informaran sobre les propostes de treball i comprovaran, sota la supervisió dels seus caps immediats, l'adequació dels treballs subvencionats a la legislació vigent de protecció de la naturalesa.
  
Els servicis territorials de la Conselleria d'Economia, Hisenda i Ocupació remetran als servicis territorials corresponents de la Conselleria de Medi Ambient la llista de subvencions aprovades en la província i s'indicaran els beneficiaris, tipus de treballs subvencionats i la seua localització.
  
Tercera
  
La Conselleria de Medi Ambient informarà a la Conselleria d'Economia, Hisenda i Ocupació dels plans i actuacions prioritàries en l'àmbit de les seues competències.
  
Quarta
  
Trimestralment, cadascun dels servicis territorials de la Conselleria de Medi Ambient redactarà un informe on s'indicarà l'adequació de les actuacions a la normativa mediambiental i el seu grau d'execució. Aquests informes es remetran al Servei Valencià d'Ocupació i Formació, organisme autònom a la Conselleria d'Economia, Hisenda i Ocupació, mitjançant la Direcció General de Recursos Forestals.
  
Cinquena
  
Els consellers de Medi Ambient i d'Economia, Hisenda i Ocupació deleguen, respectivament, en el director general de Recursos Forestals i en el director general del Servei Valencià d'Ocupació i Formació la competència per a la resolució de dubtes i interpretació d'aquest acord.
  
Sisena
  
La comanda realitzada a la Conselleria de Medi Ambient per a algunes actuacions relacionades amb la protecció del medi natural en els treballs inclosos en el Pla d'Actuacions per a la Millora de l'Ocupació Rural (PAMER), mitjançant els servicis territorials, no transfereix la titularitat de la competència de la Conselleria d'Economia, Hisenda i Ocupació en matèria d'ocupació, ni n'afecta l'exercici en l'àmbit de les decisions jurídiques que hagen d'adoptar-se en relació amb l'execució material encomanada.
  
Setena
  
El termini de vigència d'aquesta comanda de gestió serà el corresponent a la duració temporal del Pla d'Actuacions per a la Millora de l'Ocupació Rural (PAMER).
  
Huitena
  
Aquest instrument de formalització de comanda de gestió es publicarà en el Diari Oficial de la Generalitat Valenciana.
  
València, 3 de maig de 2001
  
El conseller de Medi Ambient,
  
FERNANDO MODREGO CABALLERO
  
El conseller d'Economia, Hisenda i Ocupació,